Al-Mahmoudia Mosque

Al-Mahmoudia Mosque (Arabic: مسجد المحمودية) anaa de Mosque of Mahmud Pasha be a historic mosque insyd de city of Cairo, Egypt. E dey locate for de Salah al-Din Square insyd de Citadel of Cairo area, in front of Bab al-Azab gate of de citadel. Der be Sultan Hassan Mosque dem Al-Rifa'i Mosque to de east. Description De mosque dey date back to de Ottoman era insyd 1567 during de administration of Mahmud Pasha wey dem bury insyd de mosque. Dem derive de name of de mosque from am. Dem attach de mosque plus de mausoleum of Mahmud Pasha wich be accessible thru de door for de mihrab wall. Na dem shoot dead Mahmud Pasha near de mosque after dem accuse am of he dey oppress de Egyptian people. De design of de mosque be unique insyd ein architectural style wich dey follow de Mamluk tradition for de main building wey e partly base for de Ottoman architecture for de minaret in particular. Dem decorate de minaret plus a ring plus muqarnas den a cone shaped obelisk for top. E be noted to be smaller dan de oda mosques insyd de same area, wey ebe partly secof na dem build de building on top of de pile of stones, wey ebe required make dem climb up stairs to de mosque. De mosque get four sides, wey two of dem get entrance gate for ein top. Dem ornament de gates plus two lines of windows dem fill plus plasters den maroon glass works, plus muqarnas for dema top wey dey face toward de balconies. Condition Na Farouk I restore de mosque insyd 1940. Na de restoration reinforce de vaults wey dem fix de ceiling. Insyd 2015, na de Ministry of Antiquity report say de minaret of de mosque dey in danger of collapsing any moment if der no be adequate measure dem implement. De picture released by de Youm 7 paper show de cracks for de wall behind de minaret. References Bibliography Bates, Ülkü. "Façades in Ottoman Cairo." In The Ottoman City and Its Parts, edited by Irene Bierman, Rifa’at Abou-El-Haj, and Donald Preziosi, 129-172. New Rochelle, N.Y. : A.D. Caratzas, 1991. Behrens-Abouseif, Doris. Islamic Architecture in Cairo. Leiden: E. J. Brill, 1989. Jarrar, Sabri, András Riedlmayer, and Jeffrey B. Spurr. Resources for the Study of Islamic Architecture. Cambridge, MA: Aga Khan Program for Islamic Architecture, 1994. External links